Държавен вестник, бр. 17, 2004 г., стр. 20

С Т Р .  20
Д Ъ Р Ж А В Е Н   В Е С Т Н И К
Б Р О Й  17
5. резултатите от епизоотологичното проуч-
ване, проведено в съответствие с чл. 5.
Чл. 3. (1) Генералният директор на Нацио-
налната ветеринарномедицинска служба
(НВМС) утвърждава оперативен план за дейст-
вие при съмнение или при възникване на АЧС.
(2) Планът по ал. 1 включва:
1. създаване на национален център за коор-
динация и предприемане на спешни мерки за
ликвидиране на болестта АЧС;
2. създаване на регионални центрове за ко-
ординация и контрол на предприетите спешни
мерки на регионално ниво;
3. подробна информация за персоналната от-
говорност при предприемане на спешните мерки
и квалификацията на кадрите, отговарящи за тях;
4. информация за възможностите на всеки
регионален кризисен център за незабавно орга-
низиране на неговите членове при поява на
огнище от АЧС;
5. създаване на постоянно действаща експерт-
на група;
6. необходимата екипировка и материали за
точно въвеждане и изпълнение на спешните
мерки;
7. инструкции, които посочват последовател-
ността на действията при предприемане на спеш-
ните мерки, вкл. унищожаването на труповете
на заразените животни;
8. мерки за предотвратяване разпростране-
нието чрез вектори на вируса на АЧС;
9. програми за обучение;
10. информация за възможностите за про-
веждане на лабораторните изследвания.
(3) Експертната група по ал. 2, т. 5 съдейства
на членовете на кризисните центрове при:
1. епизоотологичното проучване;
2. вземането на проби, извършването на из-
следвания и анализ на резултатите от лабора-
торните изследвания;
3. въвеждането на мерки за контрол на бо-
лестта АЧС.
Раздел II
Мерки при съмнение за наличие на болестта
АЧС в свиневъден обект
Чл. 4. (1) Когато в свиневъден обект съ-
ществува съмнение за наличие на свине, зара-
зени с вируса на АЧС, обслужващият лицен-
зиран ветеринарен лекар незабавно уведомя-
ва регионалната ветеринарномедицинска
служба (РВМС), която изпраща на място дър-
жавен ветеринарен лекар.
(2) Държавният ветеринарен лекар по ал. 1:
1. провежда епизоотологично проучване;
2. взема и изпраща диагностични проби в
съответствие с диагностичното ръководство,
посочено в приложение № 2, до Националната
референтна лаборатория за АЧС;
3. извършва проверка на дневника на свине-
въдния обект и идентификационните марки на
свинете.
Чл. 5. Епизоотологичното проучване по чл. 4,
ал. 2, т. 1 следва да изясни:
1. произхода на инфекцията;
2. времето и пътя за проникване на вируса в
свиневъдния обект;
3. периода на скрито протичане на инфек-
цията;
4. наличието на други свиневъдни обекти, в
които има вероятност от проникване на вируса;
5. придвижване на свине и продукти от тях,
трупове на свине, хора и транспортни средст-
ва, които биха могли да бъдат преносители на
вируса;
6. вероятността вектори, диви свине или за-
разени с вируса на АЧС продукти да причинят
разпространението на болестта.
Чл. 6. (1) До получаване на резултатите от
взетите проби по чл. 4, ал. 2, т. 2 държавният
ветеринарен лекар нарежда:
1. незабавно да се извърши преброяване на
всички свине в свиневъдния обект, като се със-
тави списък на умрелите, болните и съмнител-
но болните животни, описани по категории, като
този списък подлежи на актуализиране за отра-
зяване на родените и умрелите през периода на
съмнението животни;
2. незабавно да се поставят свинете на обо-
рен режим и не допуска:
а) вкарването, изкарването и премества-
нето на свине, трупове на свине, свинско месо,
семенен материал, яйцеклетки и ембриони,
продукти от свине, постеля, тор, торова теч-
ност, фураж, инвентар, облекло и други пред-
мети, които могат да бъдат преносители на
вируса;
б) вкарването, изкарването и преместване-
то на обектите по буква “а”, отнасящи се до
други животински видове, като прилага и под-
ходящи мерки за унищожаване на гризачи и
насекоми;
в) влизането и излизането на външни лица и
транспортни средства без писмено разрешение,
издадено от него;
3. да се подготвят и заредят с дезинфекцио-
нен разтвор разположените на входа на свине-
въдния обект:
а) площадка за дезинфекция на транспортни
средства, и
б) площадка за дезинфекция на обувките и
мивка за дезинфекция на ръцете;
4. всяко лице, което влиза или излиза от сви-
невъдния обект, да дезинфекцира обувките и
ръцете си;
5. преди напускане на свиневъдния обект
всички транспортни средства да бъдат дезин-
фекцирани.
(2) Списъкът по ал. 1, т. 1 се предоставя при
поискване от държавния ветеринарен лекар.
(3) Мерките по ал. 1 се отменят от държав-
ния ветеринарен лекар след получаване на от-
рицателен резултат за наличието на вирус на
АЧС от лабораторните изследвания.